រឿង​ស្រវឹង​ជាដើម​ហេតុ​ផ្ទាល់​នៃ​មហារីក ៧​ប្រភេទ​
យោងទៅតាម​សេចក្តីរាយការណ៍​របស់​សារព័ត៌មាន Mail Online បានឲ្យដឹងថា ទោះបីជា​ញ៉ាំ​ស្រា​តែមួយ​កែវ​ក្នុង​មួយ​ថ្ងៃ​ក៏​អាច​ប្រឈម​កាន់តែ​ខ្ពស់​នឹង​ជំងឺ​មហារីក​ដែរ ហើយ​ការសិក្សា​បាន​បញ្ជាក់ទៀតថា គ្រឿង​ស្រវឹង​មាន​ជាប់ទាក់ទង​នឹង​ការ​កើត​ជំងឺមហារីក​យ៉ាងហោចណាស់ ៧​ប្រភេទ​ឯណោះ​។
​ដំណឹង​នេះ​បានមក​ពី​ការសិក្សា​ឡើង​វិញ​មួយ​ពី​ការសិក្សា​មុនៗ ដើម្បី​វាយតម្លៃ​ទៅលើ​ភាពរឹងមាំ​នៃ​អំណះអំណាង​ដែល​គ្រឿង​ស្រវឹង​ធ្វើឲ្យ​កើត​ជា​ជំងឺ​មហារី​ក​។ ការរកឃើញ​ដ៏​សំខាន់​នោះ​គឺថា អំណះអំណាង​ដែល​រកឃើញ​នោះ​គាំទ្រ​ទៅ​លើ​ទំនាក់ទំនង​រវាង​ការ​ញ៉ាំ​គ្រឿង​ស្រវឹង និង​មហា​រីកចំនួន​៧ ដោយ​ក្នុង​នោះ​មាន មហារីក​បំពង់ក បំពង់​លើ​ក្រពះ ថ្លើម ពោះវៀន​ធំ ចុង​ពោះវៀនធំ និង​សុដន់​ស្ត្រី​។
​ទំនាក់ទំនង​នេះ​ត្រូវបាន​គេ​ិ​យាយ​ថា វា​មាន​ភាព​ខ្លាំងក្លា​បំផុត​នៅពេល​ញ៉ាំ​គ្រឿង​ស្រវឹង​ច្រើនៗ ប៉ុន្តែ​ការសិក្សា​នេះ​បាន​និយាយទៀតថា ទោះបីជា​ញ៉ាំ​ក្នុង​កម្រិត​ទាប ឬ​មធ្យម​ក៏ដោយ ក៏​អាច​នាំឲ្យ​កើត​ជា​ជំងឺ​មហារីក​បានដែរ ដោយសារ​តែ​វា​គឺជា​គ្រឿង​ស្រវឹង​។ ការសិក្សា​និយាយទៀតថា វា​មិន​មាន​អំណះអំណាង​ណាមួយ​និយាយ​អំពី​កម្រិត​នៃ​ការ​ទទួលទាន​គ្រឿង​ស្រវឹង​ដែល​មាន​សុវត្ថិភាព​ឡើយ​។
​យ៉ាងណាមិញ យក​ល្អ​គួរតែ​យល់ថា ការ​រំលឹក​ឡើងវិញ​មួយ​នេះ​មិនមែន​និយាយ​អំពី​រៀប​ដែល​អ្នកដឹកនាំ​សិក្សា​សម្គាល់ និង​វាយតម្លៃ​ទៅលើ​ការស្រាវជ្រាវ​ដែល​បាន​ធ្វើ​រួច​នោះ​ទេ​។ យើង​មិនដឹង​ថា រាល់​ការស្រាវជ្រាវ​ដែល​ពាក់ព័ន្ធ​ត្រូវបាន​គេ​ចាត់ទុកថា​ចូលរួម​ក្នុង​ការសិក្សា​នេះ​ឬ​អត់​ទេ ហើយ​ការធ្វើ​សេចក្តីសន្និដ្ឋាន​ត្រូវ​តែពិចារណា​បន្ថែម​ដោយ​មាន​ការបញ្ចូល​គំនិត​ច្រើន​ផង​ដែរ​។
​ទោះបីជា​យ៉ាងណា​ក៏ដោយ ការរកឃើញ​ដ៏​សំខាន់​នៃ​ទំនាក់ទំនង​រវាង​គ្រឿង​ស្រវឹង និង​មហារីក​ទាំង​៧​នេះ ត្រូវបាន​គេ​សម្គាល់​ដឹង​រួចទៅហើយ​។ យ៉ាងណាមិញ វា​ក៏​មិន​មាន​កម្រិត​នៃ​ការ​ទទួលទាន​គ្រឿង​ស្រវឹង​ណាមួយ​ដែល​មាន​សុវត្ថិភាព ហើយ​ស្ត្រី និង​បុរស​ក៏​មិនគួរណា​ញ៉ាំ​គ្រឿង​ស្រវឹង​ច្រើនជាង ១៤​ដង​ក្នុង​មួយ​សប្តាហ៍​ដែរ​៕